Lykomedes

Lykomedes (vanakreeka keeles Λυκομήδης) on kreeka mütoloogias esinev tegelaskuju, kuningas, kelle valitsemisaeg oli Trooja sõja sündmuste ajal. Lykomedese palee asus Skýrose saarel.

 Perekond 
Lykomedesel oli seitse tütart, sealhulgas Deidamia, ja ta oli Pyrrhose ehk Neoptolemuse vanaisa.

 Mütoloogia 

 Theseuse surm 
Plutarchose järgi tappis Lykomedes Theseuse, kes oli tema saarele pakku põgenenud. Ta tõukas Theseuse kaljult alla, kuna kartis, et viimane kukutab ta troonilt, kuna saare inimesed kohtlesid külalist austusega.Plutarchos, Theseus 35.3; Pausanias, 1.17.6; Tzetzes on Lycophron, 1324.

 Achilleus 
Lykomedes peitis Achilleuse Thetise palvel tütarlapseks riietatuna oma tütarde sekka. Lykomedese õukonnas oli Achilleusel suhe Deidamiaga, mille tagajärjel sündis Neoptolemus (Pyrrhus). Kui Odysseus Achilleuse paljastas ja ta Troojasse viis, jäi Neoptolemus oma vanaisa juurde, kuni temagi sõja hilisemates etappides välja kutsuti.Apollodorus, 3.13.8.

 Nime kasutus 
Tema järgi on nimetatud asteroid 9694 Lycomedes, see kuulub asteroidide rühma "Jupiteri troojalased",  mida tavakohaselt nimetatakse Trooja sõjaga seonduvate tegelaste järgi.

 Viited 

Kategooria:Vanakreeka mütoloogia tegelaskujud